Планинарски клуб Раднички

Хомољске планине
2017-03-26 | Хомољске планине
ВРХ: Штубеј (940м)
ВОДИЧ: Златко Костић

Сува планина
2017-03-25 | Сува планина, Srbija
ПК „Раднички“ организује успон на једну од наших најлепших планина за Т-ПЛАНИНЦЕ и клинце са добром кондицијом, али и оне старије, који могу да их прате…
Јован Цвијић је назвао Суву планину ”Алпима на југу Србије”, а због њених окомитих стена на северној страни планине, поредио је са Велебитом. Због карактеристичног облика, рељефа и грађе свакако је драгуљ југоисточне Србије. Припада групи Карпатско-Балканских планина и простире се правцем северозапад-југоисток. Масив са појавним облицима крашког рељефа, ризница је седимената различите старости, где је нађено 128 ендемичних врста флоре, 129 врста птица и као такав законом је заштићен као резерват природе и објекат геонаслеђа Србије.

ПЛАН акције
Полазимо у суботу, 25.03.2017. из Скерлићеве ул. (код Храма Св. Саве) у 06.ч.ујутро. Путујемо ауто-путем ка Нишу, а затим ка Бојаниним водама, одакле почиње успон (рачунамо да ћемо кренути на успон око 10:30 и да ће са паузама трајати највише 4 часа.
Бојанине воде, 850м. – Девојачки гроб, 1311м. – Трем, 1810м. – укупно око 1000м. успона.
Силазак је истом стазом, до Бојаниних вода око 16-16:30. Одатле настављамо аутобусом ка Нишкој Бањи (17км.) и ресторану „Гурманова тајна“ ,где смо на одмору и ручку.
За Београд крећемо око 18-18:30 где стижемо најдаље око 22:00.
ОПРЕМА
Обавезне су гојзерице, јакна са капуљачом, капа, рукавице, резервне чарапе, слојевито се обући… пресвлака, ранац са 1,5 л воде, подељене у 3 мале боце, неки сендвичи, воће, суво воће или неки слаткиш, за брзо враћање енергије…
Цена ове акције, без ручка је 2500 дин. Са ручком у ресторану – 3000 дин.
Цена обухвата – превоз, путарину, трошкове возача и водича…
Пријаве, закључно са 20. мартом код водича или на састанцима у Клубу, четвртком од 19 часова.

ВОДИЧИ: Ненад Царевић и Јагода Новески.

Манастирица - водопад Скакало — Дивчибаре
2017-03-12 | Манастирица, Srbija
Манастирица, која извире под Краљевим столом, тече стешњена између маљенских висова. У свом горњем току ова брза планинска речица прави између висова Великог брда и Орловца, с једне стране, и масива Краљевог стола, с друге стране, врло леп водопад са каскадама, висок око 30 метара.Током зиме водопад се заледи и служи као вежбалиште за алпинисте који долазе из свих крајева Србије, па и шире. Гледајући воду која пада са стене не стену, док коначно не поприми релативно мирнији ток, мештани су говорили да вода „скаче“, те и водопад прозваше Скакало.

Водопад је изазов и за оне који се добро сналазе на тешким теренима. Једном речју – веома неприступачан за посете, али и добро сакривен. Висок је тридесетак метара и богат водом само у кишним периодима и на пролеће. Испод главног вертикалног водопада теку два мања која се тешком муком пробијају кроз огромне стене нагомилане једна на другу. До самог подножја водопада могуће је прићи, али у подножје главног и највећег водопада скоро никако у време када је пун воде.Оставља утисак бруталне силе мајке природе и никако вас не може оставити равнодушним према заглушујућем шуму. Изузетне природне лепоте водопада и његовог окружења дуго ће вам остати у сећању.

ПОЛАЗАК: Окупљамо се на паркингу Устаничка 125ц (Коњарник, код хотела „Србија“) и полазимо тачно у 7 сати! Дођите петнаестак минута раније како бисмо кренули на време.
Путујемо Ибарском магистралом, кроз Лајковац, Дивце иМионицу до Дивчибара. Из минибуса излазимо код чесме са квалитетном пијаћом водом, од које се спуштамо на прелепи водопад Скакало и истим путем враћамо назад и крећемо на пешачку туру.
Полазимо на стазу од чесме, пешачимо ка водопаду Скакало на реци Манастирица, затим пешачимо на Краљев сто, настављамо колским путем ка реци Црна Каменица коју прескачемо и идемо ка врху Велика Плећа поред којег пролазимо и настављамо ка Црном врху где се завршава наша тура.
Током пешачења ће бити успона и спуштања шумским и колским путевима и стазама, прелажења преко реке Црна Каменица, излазака из шуме на чистину, а све у служби лепих видика!

Стаза је дуга око 16 км са 700мнв. успона, средње тежине, напорна и захтевна, а наградиће ваш труд заиста дивним видиком и мораћемо бити активни да бисмо све постигли у кратком дану – паузе ће бити кратке током пешачења!

У повратку нас возило чека у центру Дивчибара и око 19 и 30 крећемо пут Београда.
ОПРЕМА: гојзерице, мали ранац са водом и храном за успут; штапови за пешачење, заштита од ветра и евентуалних падавина, пресвлака.
ИЗНОС КОТИЗАЦИЈЕ: 1.300 динара за чланове Клуба са плаћеном годишњом чланарином!
За групу од 40 учесника износ котизације се умањује за 200 динара.
ПРИЈАВЉИВАЊЕ и информације на састанцима Клуба
Водич Ненад Царевић, 064 684 01 37

Рајац
2017-03-11 - 2017-03-12 | Рајац, Srbija
ВРХ: Рајац (848м)
ВОДИЧ: Јагода Новески

Проклетије
2017-03-10 - 2017-03-12 | Проклетије, Srbija
ВРХ: Волушница, Каранфили
ВОДИЧ: Александар Лукић

Проклетије
2017-03-03 - 2017-03-05 | Проклетије, Srbija
Врхови: Волушница, Попадија (2.056м)
Водич: Александар Тијанић

Хомољске планине
2017-02-25 08:00 - 17:00 UTC | Хомољске планине
ВРХ: В.Вукан (825м), бања Ждрело
ВОДИЧ: Јагода Новески

Сува планина
2017-02-24 08:00 - 2017-02-25 23:00 | Сува планина, Srbija
ВРХ: Трем (1810м)
ВОДИЧ: Ненад Царевић

Шар планина
2017-02-17 08:00 - 2017-02-19 17:00 | Шар планина, Srbija
ВРХ: Љуботен (2499м)
ВОДИЧ: Александар Тијанић

Златибор
2017-02-15 08:00 - 2017-02-19 17:00 | Златибор, Srbija
ВРХ: Торник (1496м)
ВОДИЧ: Јагода Новески

Прењ
2017-02-10 08:00 - 2017-02-12 17:00 | Прењ, Srbija
ВРХ: Лупоглав (2102м)
ВОДИЧ: Александар Тијанић

Рила
2017-01-27 08:00 - 2017-01-29 17:00 | Рила, Srbija
ВРХ: Мусала (2925м)
ВОДИЧ: Александар Тијанић

Хомољске планине
2017-01-21 08:00 - 23:30 | Хомољске планине
ВРХ: Велики Вукан (825м)
ВОДИЧ: Ненад Царевић

Ртањ
2017-01-14 | Ртањ, Бољевац, Srbija
ВРХ: Шиљак (1565м)
Водич: Александар Лукић
